Ruoveden Metsästysseura ry Jäsentiedote 3/2024, 20.4.2024

Koiranäyttelyissä tarvitaan talkoolaisia!

1. Ruoveden ryhmänäyttely pidetään jäähallin kentällä la 18.5. ja su 19.5. Ilmoittautumisjakso 2 päättyi 19.4. ja ilmoittautuminen jatkuu vielä 1.5. saakka korotetulla hinnalla 60 € koira. Kerro kaverille, että nyt on viimeinen hetki ilmoittautua. Ennuste on, että koiria tulee lauantaille hiukan alle 300 ja sunnuntaille n. 600 koiraa. Yhteensä odotettavissa on lähes 900 koiraa! Ihan huippuvuosien määriin ei tänä vuonna päästä, mutta 850-900 koiraakin on hyvä määrä. Viime vuonna näyttelyyn osallistui 1040 koiraa.
2. Neljät talkoot:
	* Pystytystalkoot pe 17.5. alk. klo 17 ja myöhemminkin voi tulla.
	* Näyttelytalkoot la 18.5. alk. klo 6.30
	* Näyttelytalkoot su 19.5. alk. klo 7.00
	* Purkutalkoot su 19.5. alk. klo 15.00
3. Talkoissa tarvitaan pystytys- ja purkuporukan lisäksi ainakin opasteiden laittajat, lipunmyyjät, parkkiopastajat, arpojen myyjät, näyttelyravintolan henkilöt, wc huoltajat. Viime vuonna meiltä oli näyttelytoimikunnan ja naisten lisäksi 29 henkeä. Uskon, että nytkin saadaan riittävä määrä kasaan. Ota nuorisoa mukaan! Seurojen naiset keräävät oman porukkansa näyttelyravintolaan. Jos sinulla on sopivia uusia tuotteita arpajaispalkinnoksi, niin ole yhteydessä Veijoon.
4. Lähetän wa-jakelulistalla kutsun talkoisiin huomenna su 21.4. ja voit vastata siihen, miten pääset talkoisiin. Kaikki ei aikaisemmin ole hyväksyneet RMS:n WhatsApp jakelulistan käyttöä ja ellet saa huomenna wa kutsua, niin voit ilmoittautua talkoisiin vastaamalla myös tähän sähköpostiin.
5. Seuran vanhasta aggregaatista ei vielä ole tullut yhtään tarjousta ja tässä muistutuksena ed. jäsentiedotteen viesti: Seuran vanha viallinen aggregaatti myydään eniten tarjoavalle 15.5. tarjousten perusteella. Aggregaatti on dieselkäyttöinen ja moottorin osalta toimintakuntoinen, mutta generaattori tuottaa virtaa vain yhdellä vaiheella. Vikaa ei ole saatu korjattua ja se myydään viallisena ilman takuuta. Aggregaatti on nähtävillä Kalettoman varaston rappusilla. Tee kirjallinen tarjous Veijolle, vaikka wa:lla tai tekstarilla.
6. Suolakivistä tehtiin yhteisosto Ruoveden hirviseurueiden kesken ja nuolukivet ovat nyt toimituksessa ja saapuvat piakkoin rkt:lle. Ilmoitan saapumisesta ja jakelusta hirviseurueen jäsenille.
7. Hirviseurueen kokouksen pöytäkirja on nyt lisätty jäsensivuille.
8. Jäsenmakuun sisältyy Jahti-lehden vuosikerta ja mikäli lehti ei tule sinulle, niin lähetä viesti seuran sihteeri Heikki Korpela heikki.k.korpela@gmail.com tai p. 050 520 7260.
9. Alamaja on jäsenten ja heidän vieraidensa käytössä. Vesipumppu asennetaan paikoilleen vasta jäiden lähdettyä. Käyhän Kalettomalla vaikka päiväretkellä ja saunomassa. Avaimia saa lainaksi majaisänniltä ja useilta jäseniltä. Jätä paikat kuntoon kun lähdet majalta.
10. Sivutiet ovat nyt pehmeitä, äläkkä lähde nyt möyrimään yksityisten teille!

Voi surkimus tätä takatalvea, sääliksi käy muuttolintuja, ei lennä itikka pikkulinnuille ravinnoksi ja vilu hiipii puseroon. Nyt on pidetty puoli vuotta pitkiä kalsareita jalassa, eikä loppua näy!

Terveisin Veijo

p. 0503090321